Source: http://evaugyved.hu/H%C3%A1zass%C3%A1gi-bont%C3%B3per.php
Timestamp: 2018-01-20 04:45:34
Document Index: 27881333

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Házasság megszűnik: a bíróság, házasságot felbontó jogerős ítéletével.
A házasságot a bíróság valamelyik házastárs kérelmére (ún. "tényállásos bontás"), vagy a házastársak közösen benyújtott kérelme, egyező akaratnyilvánítása alapján (ún. "megegyezésen alapuló bontás") bonthatja fel.
A házasság felbontása iránt a pert a házastársnak személyesen kell megindítania, ügyvédnek vagy más személynek adott megbízással (pl. hozzátartozójának), hogy őt a per során képviselje.
A bontóper keresetlevél benyújtásával indul.
A házassági bontóper indítás illetéke 30 000 forint, melyet a felperes fizet meg, alperesi viszontkereset illetékmentes.
Jogi képviselő eseténa keresetlevelet az ügyvéd készíti el.
Az igazoló okiratokat (házassági anyakönyvi kivonat, gyermek születési anyakönyvi kivonata) a keresetlevélhez mellékelni kell.
A kereseti kérelemből ki kell tűnnie, hogy a felek a házasság felbontását közös megegyezés alapján, vagy a házasság megromlására vezető okok feltárásával kérik-e.
Az első tárgyaláson lehetőség szerint mindkét házastárs személyesen jelenjen meg, hiszen a bíróság elsődleges feladata az első tárgyaláson a házastársak meghallgatása, illetve a házastársak kibékítése.
A további tárgyalásokon már a felperes személyes megjelenése sem kötelező, de legalább meghatalmazottja útján képviseltetnie kell magát, ellenkező esetben ugyanis a bíróság megszünteti a bontópert.
Ha a bíróság által megkísérelt békítés sikertelen volt, a bíróság a tárgyalást elhalasztja, a tárgyalást követő három hónapon belül írásban kell kérni a per folytatását (ellenkező esetben ugyanis a per megszűnik).
A házasság az első tárgyaláson is felbontható azonban, ha a békítés nem vezetett eredményre, és
• a házastárs cselekvőképességet kizáró gondnokság alatt áll, ismeretlen helyen tartózkodik, vagy más elháríthatatlan akadály miatt nem képes a bíróság előtt megjelenni, vagy
• a felek között a házassági életközösség legalább három éve úgy szakadt meg, hogy külön lakásban élnek, és igazolják azt, hogy a közös gyermek elhelyezését, eltartását a gyermek érdekében rendezték, vagy
• a házasságból közös kiskorú gyermek nem született.
A házasság felbontásáról a bíróság - megegyezésen alapuló bontás esetén a házastársak egyezségének jogerős végzéssel történő jóváhagyását követően- ítélettel határoz.
A házasság felbontása esetén a bíróságnak a közös kiskorú gyermekek elhelyezése és eltartása felől is rendelkeznie kell.
A legtöbb esetben a szülők, közös felügyeleti jogot kapnak.
A lakáshasználatról, megegyezés hiányában az egyik fél kérésére a bíróság dönt. Törvényi szabályzás >>1952. évi IV. tv. Első rész IV. fejezet 3. A lakásból távozó házastárs a lakáshasználati jog ellenértékének rá eső részére jogosult.
A házasság bírósági felbontása esetén a házasság a felbontást kimondó ítélet jogerőre emelkedésének napján szűnik meg.
A bíróság a házassági bontóperben a perköltség (ügyvédi munkadíj, szakértői díj, stb.) viseléséről - az általános szabályoktól eltérően - a pernyertességtől/pervesztességtől függetlenül, az összes körülmények mérlegelése alapján határoz.
Ha a házasság felbontását kimondó ítélet jogerőre emelkedik, a házasság megszűnik, és ezzel beállnak a megszűnés joghatásai:
1. Új házasságot köthet
2. a férje nevét viselő feleség - ha nem tiltották el - szabadon dönthet, milyen nevet kíván viselni,
3. a házastársi vagyonközösség megszűnése,
4. a házasságon alapuló apai vélelem megszűnése
5. megnyílik a házastársi eltartásra való igény,
6. megszűnik az öröklésen alapuló házastársi haszonélvezeti jog.